PETEK, 3. 4. 2020

**1. ura: TROBENTICE**

Še naprej bomo spoznavali moderno in dela njenih predstavnikov. Danes boste spoznali pesnika Otona Župančiča in njegovo pesem Žebljarska. Verjamem, da so vam pesmi težje za razumevanje, zato je pomembno, da pesem preberete večkrat. Bodite samostojni in če naletite na kakšno besedo, ki je ne razumete, vtipkajte v google pojem in poiščite pomen. Sicer pa tudi meni napišite, če česa ne razumete.

1. V DZ, str. 194, preberite pesem Žebljarska (večkrat, da boste razumeli), nato odgovorite na vprašanja na str. 194, 195.

2. V zvezek za književnost prepišite spodnje besedilo.

**OTON ŽUPANČIČ: ŽEBLJARSKA**

**Pesem je bila objavljena v** [**Župančičevi**](https://sl.wikipedia.org/wiki/Oton_%C5%BDupan%C4%8Di%C4%8D) **zbirki V zarje Vidove leta 1920. Žebljarska je socialna pesem, ki razkriva trpljenje in bedo slovenskega proletariata. Pesnik je sam povedal, da je videl življenje žebljarjev v** [**Kamni Gorici**](https://sl.wikipedia.org/wiki/Kamna_Gorica)**; videl je žebljarje, ki so delali, zunaj pa so cvetele zlatice. To nasprotje ga je prizadelo; doživeto je nosil v sebi, spremljal ga je ritem dela in nastala je Žebljarska. Prvi vtis, ki ga pri bralcu pusti pesem, je zvočni.**

3. Ne pozabite na učenje: razlage, ki se pojavijo v DZ in novi pojmi – to morate znati.